b'\n_START_ARTICLE_\nJurij \xc5\xbdehel\n_START_SECTION_\n\xc5\xbdivljenje in delo\n_START_PARAGRAPH_\nJirij \xc5\xbdehel(j) (Sechell, Shechel, Si(e)chell), mariborski \xc5\xbeupnik v dobi protestantizma, se je \xc5\xa1olal na Dunaju, bil posve\xc4\x8den v Vidmu, ve\xc4\x8d let vikar v kr\xc5\xa1ki \xc5\xa1kofiji, od 1554 do 1586 pa mestni \xc5\xbeupnik v \xc5\xbeupniji sv. Janeza Krstnika. \xc5\xbdupnija je bila v zelo slabem gospodarskem stanju. \xc5\xbdehel jo je z vnemo saniral in ji s pravdami vrnil posesti, obnovil je njene pravice in dohodke ter naselil nove podlo\xc5\xbenike. Prej\xc5\xa1nje urbarje je po temeljitem poizvedovanju korigiral in 1571 sestavil do tedaj najpopolnej\xc5\xa1i \xc5\xbeupnijski urbar mariborski beneficiji (podlo\xc5\xbeniki, gorskopravna zemlji\xc5\xa1\xc4\x8da, \xc5\xbeitne in vinske desetini; hrani ga Pokrajinski arhiv Maribor).'